
Për një shtesë fondi në buxhetin e vitit 2011, miratuar për drejtorinë e shërbimeve qeveritare, për rritjen e pagave të punonjësve dhe shpërblimin e punonjësve me rastin e festave të fundvitit

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 355, datë 2.12.2010 “Për buxhetin e vitit 2011”, të ndryshuar, me propozimin e Kryeministrit, Këshilli i Ministrave
Vendosi:

1. Drejtorisë së Shërbimeve Qeveritare, në buxhetin e miratuar për vitin 2011, t’i shtohet fondi prej 4 799 345 (katër milionë e shtatëqind e nëntëdhjetë e nëntë mijë e treqind e dyzet e pesë) lekësh, i cili të përdoret, si më poshtë vijon:
a) 2 299 345 (dy milionë e dyqind e nëntëdhjetë e nëntë mijë e treqind e dyzet e pesë) lekë, për përballimin e efekteve financiare shtesë nga rritja e pagave të punonjësve të këtij institucioni;
b) 2 500 000 (dy milionë e pesëqind mijë) lekë, për shpërblimin e punonjësve të kësaj drejtorie për festat e fundvitit.
2. Ky fond të përballohet nga fondi rezervë i Buxhetit të Shtetit.
3. Ngarkohen Kryeministria, Ministria e Financave dhe Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

